חן אסטרוגו

חן אסטרוגו (נולדה ב-25 בפברואר 1990 בחולון) היא טניסאית עבר ישראלית, שדורגה בשיאה במקום ה-468 בדירוג העולמי. אסטרוגו זכתה בארבעה תוארי זוגות בסבב ה-ITF והופיעה פעם אחת במדי נבחרת הפדרציה של ישראל.

קריירה מקצועית
אסטרוגו החלה לשחק טניס בגיל 8. היא השתתפה בפעם הראשונה בטורניר מסבב הבוגרות בשנת 2004. מאזן המשחקים שלה בסבב הבוגרות עמד ביום פרישתה על 60 ניצחונות ו-51 הפסדים ביחידות ו-53 ניצחונות ו-39 הפסדים בזוגות.
בחודש אפריל 2008 הודיעה טניסאית העבר אנה סמשנובה שהיא תאמן את אסטרוגו. באותו חודש נכללה אסטרוגו בפעם הראשונה בסגל נבחרת הפדרציה, במשחקים שנערכו בישראל מול הנבחרת הצ'כית. בפברואר 2009 אסטרוגו התגייסה לצה"ל כספורטאית מצטיינת.
אסטרוגו פרשה ממשחקי הטניס המקצועיים וכיום היא מעבירה שיעורים פרטיים של לימוד טניס בתל אביב ומאמנת ברמהש 

גביע הפדרציה
ההופעה היחידה של אסטרוגו בגביע הפדרציה הייתה בפברואר 2010, אז היא הפסידה במשחק זוגות בצוותא עם קרן שלמה לזוג הולנדי במסגרת משחקי הבית האירופאי-אפריקני מספר 1.

הישגים בולטים
הישגי השיא של אסטרוגו בקריירה היו הגעה לגמר וארבעה חצאי גמר בטורנירים מסבב ה-ITF. הגמר היה בבאלס שברומניה ביולי 2008, וחצאי הגמר היו ברמת השרון בפברואר 2006, באנטליה באפריל 2008, בגזיאנטפ במאי 2008 ובתל אביב ביוני 2009. חמשת הטורנירים היו על סך 10,000 דולרים, כאשר להגרלה הראשית של הטורניר באנטליה העפילה אסטרוגו מהמוקדמות. כמו כן זכתה אסטרוגו בארבעה תוארי זוגות בטורנירים מסבב ה-ITF באיסטנבול, רמלה, תל אביב ומיטילנה, ארבעתם על סך 10,000 דולרים.

זוגות
זכיות (4)

מקרא גראנד סלאם (0) אליפות סבב ה-WTA (0) הקטגוריה העליונה - טורנירים מנדטוריים (0) הקטגוריה העליונה - פרמייר 5 (0) הקטגוריה העליונה (0) הקטגוריה הבינלאומית (0) סבב ה-ITF (4)

מס'תאריךטורנירמשטחשותפהיריבות בגמרתוצאה 1.14 ביוני 2008 איסטנבול, טורקיה קשה וולחה דוקו  דסיסלבה מלדנובהפמרה אוזגן5-7, 6-1, [5-10] 2.1 בנובמבר 2008 רמלה, ישראל קשה אנה רפופורט  אנג'ליקה עלייבקסניה זובורובה6-3, 2-6, [2-10] 3.31 באוקטובר 2009 תל אביב, ישראל קשה קרן שלמה  אנה רפופורטמאיה גאברובה(5)7-6, 4-6, [7-10] 4.18 בספטמבר 2010 מיטילנה, יוון קשה קרן שלמה  באשאק אריידין  דיאנה איסאבה1-6, 3-6

קישורים חיצוניים

 הערות שוליים 

קטגוריה:טניסאיות ישראליות
קטגוריה:אזור: אישים
קטגוריה:ישראליות שנולדו ב-1990
קטגוריה:ישראלים שנולדו ב-1990